Autolaulu
Yli kenttien heleän smaragdin
 me kiidämme. Tuoksua bensiinin
 ja kuolleita kanoja tielle jää.
 Hei, vauhtihullua elämää!

 Ja sireenin ulvonta ikkunaan
 saa ämmät menoa siunaamaan.
 Ihan näemme heidän huokaavan:
 – On tuokin kyytiä Rienaajan!

 – Ne juovuksissa on tietenkin.
 Hei vain – yli huitovan poliisin!
 Ah, auto on nuori ja vallaton
 ja tie on edessä loppumaton!